Dialma ( [ˈdɪ̯almɐ]?/i, per tudestg Elm) è ina vischnanca politica svizra dal chantun Glaruna.
En connex cun la refurma communala glarunaisa vegn Dialma il 1. da schaner 2011 fusiunà cun las vischnancas da Betschwanden, Braunwald, Engi, Haslen, Linthal, Luchsingen, Matt, Mitlödi, Rüti (GL), Schwanden (GL), Schwändi e Sool a la nova vischnanca da Glarus Süd.

Geografia
Dialma è situada en il Sernftal al cunfin cun il chantun Grischun. El è circumdà dal glatscher dal Vorab e muntognas sco il Piz Sardona, il Hausstock, il Vorab ed il Kärpf. El è tranter auter enconuschent per il fatg che dus dis l'onn, la primavaira e l'atun, il sulegl splendura tras il Martinsloch sin la baselgia dal vitg. L'onn 1981 è Dialma vegnì onurà cun il premi Wakker. L'aclaun Steinibach fa era part da la vischnanca.

Istorgia
La bova da Dialma l'onn 1881, provocada tras l'explotaziun da plattamorta, vala sco ina da las pli grondas catastrofas provocadas dal carstgaun en il temp modern. La disgrazia ha chaschunà 114 morts.

Colliaziuns